  Майя Бывальцева Кам шур вамен выж вылтӥ ужан мынон-ветлонэз усьтэм бере выж пумысен нокыӵе алонъёс ӧй вал. 7-тӥ шуркынмонэ журналистъёслы со сярысь вераз Удмуртиысь транспортъя но сюрес возёсъя министр Виктор Вахромеев. Мынон-ветлонэз усьтӥзы 4-тӥ шуркынмонэ, валтӥсь подрядчикен соглаштэм бере. Отӥ ортчем машинаослэсь лыдзэ ӧз чоталэ на, но мытысь дыре со борды басьтӥськыны малпало. «Кык часлы, куддыр трослыгес но, сюрес вакчигес луэ. Паромез возьмаса сылӥськомы вал, нош али милемлы туж кельше, ми шумпотӥськомы», — вераз иворъёсъя «Удмуртия» агентстволэн корреспондентэзлы Нефтекамскысь водитель Алмаз Рахматуллин. Тодэ вайытом, али выж вылтӥ дунтэк потыны луэ, но Выль арозь дун тырон пунктъёсты усьтыны малпало. Соосты лэсьтон ужъёс та дырлы 90 процентлы быдэстэмын. Кам шур вамен выж вылтӥ ужан мымон-ветлонэз 4-тӥ шуркынмонэ усьтӥзы Тегъёс: Мерлык Авто Камбарка Транспорт Удмуртия сюресъёс  